11/03/2021 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
R. P. 2021/8513. Aprobación das bases do XII Concurso de Viñetas “Moito por cambiar”, ano 2021. Conmemoración do 8 de marzo de 2021, Día da Muller

R. P. 2021/8513- Aprobación das bases do XII Concurso de Viñetas “Moito por cambiar”, ano 2021. Conmemoración do 8 de marzo de 2021, Día da Muller. XII CONCURSO DE VIÑETAS: “MOITO POR CAMBIAR”, ANO 2021. CONMEMORACIÓN DO 8 DE MARZO 2021, DÍA DA MULLER BASES 1. Obxecto. O obxecto do certame é empregar a viñeta, ou tira de viñetas (como máximo 6 viñetas) para que o alumnado reflexione sobre os efectos e impactos da COVID-19 no conxunto da sociedade, especialmente no relativo a sustentabilidade da vida que reclama novas demandas sociais e cambia as prioridades, e cómo éstas inflúen de forma desigual na vida das mulleres.2. Participantes. Poderán participar todas as persoas físicas, con idades comprendidas entre 12 e 18 anos, de calquera nacionalidade, que se presenten individualmente ou en grupo. Cada participante/s só poderá presentar unha única obra orixinal e inédita, escrita en galego e non premiada con anterioridade. Non poderán participar as persoas que fosen premiadas con anterioridade neste concurso.3. Temática. Os traballos presentados versarán sobre: – O factor multiplicador da COVID-19 na precariedade laboral, feminización da pobreza, das necesidades de coidados ao longo da vida, dos efectos negativos sobre a saúde física e o benestar emocional, das violencias machistas. – A transversalidade e a interseccionalidade. A actual crise sanitaria por mor da COVID-19 fainos reflexionar sobre as desigualdades de xénero ante as novas demandas e prioridades. Esta reflexión podemos facela desde un enfoque transversal e interseccional analizando como son os efectos nas mulleres tendo en conta a idade, etnia, xénero, diversidade sexual, discapacidade, clase social, etc. – A investigación de como as medidas acordadas para a contención da crise sanitaria poden ser causantes de consecuencias económicas e sociais que afectan de forma desigual aos homes e as mulleres. Podemos analizar os efectos nos sectores produtivos feminizados, o impacto do confinamento a nivel produtivo, persoal ou familiar, indagando sobre o sistema e sobrecarga dos coidados, a corresponsabilidade, as consecuencias no desemprego feminino, o sistema sanitario, a fenda salarial, a conciliación ou desde o cuestionamento e efectos do teletraballo, entre outros. – Visibilización e recoñecemento do papel das mulleres no desenvolvemento económico e social nesta pandemia, analizando a súa actuación desde a primeira liña. – Propostas de cambios e transformación social na vida das mulleres e homes, a dignificación dos traballos esenciais para a vida, as redes de axuda, os grupos de apoio social, etc. Os textos empregados deberán respectar os principios da lexislación vixente en políticas de igualdade de xénero e de prevención da violencia de xénero.4. Formato. A viñeta poderá presentarse en formato, como mínimo DIN A5 e como máximo en DIN A4. A historia poderá estar composta por unha viñeta ou por un máximo de seis viñetas cun fío condutor. Poderá empregarse a técnica libre. A execución do traballo poderá ser manual ou dixital. A obra presentarase en soporte físico de papel. A obra non poderá ir asinada co nome. O idioma empregado será o galego.5. Premio. Poderase participar en dúas categorías: CATEGORÍA A (idades comprendidas entre os 12 e 14 anos). Outorgaranse primeiro, segundo e terceiro premio. Primeiro premio: consistirá nun iPAD e unha colección de cómics. Segundo e terceiro premio: consistirá nunha TABLET e unha colección de cómics. CATEGORÍA B (idades comprendidas entre os 15 e 18 anos). Outorgarase primeiro, segundo e terceiro premio. Primeiro premio: consistirá nun iPAD e unha colección de cómics. Segundo e terceiro premio: consistirá nunha TABLET e unha colección de cómics. As persoas premiadas poderán recibir na entrega de premios un recordo da súa participación no concurso. A Deputación reserva o dereito a facer uso das obras, o que implica a cesión dos dereitos de autora ou autor para que a institución poida empregalas en calquera campaña de sensibilización e información das actividades da Deputación da Coruña relacionadas co fomento da igualdade de xénero.6. Prazo e forma de presentación dos traballos. Prazo. –O prazo de presentación de solicitudes determinarase no anuncio de publicación da convocatoria deste premio no BOP da Coruña, a través do Sistema Nacional de Publicación de Subvencións. Forma de presentación. –Os traballos entregaranse nun sobre pechado (1); no exterior do sobre indicarase XII Concurso de Viñetas “MOITO POR CAMBIAR”, a categoría na que se presenta (categoría A para persoas de entre 12 e 14 anos e categoría B para persoas entre 15 e 18 anos) e un pseudónimo como identificador do traballo. Dentro deste sobre irán o traballo e un sobre pechado (2) co pseudónimo no exterior. No seu interior a folla de aceptación dos compromisos e autorización de datos de carácter persoal (anexo 1) cos datos requiridos. As candidaturas presentaranse no Rexistro Xeral da Deputación Provincial da Coruña (avda. Porto da Coruña 2, 15003 A Coruña) ou consonte co establecido no art.16.4 da Lei 39/2015, do 1 de outubro, do procedemento administrativo común das administracións públicas, polo que se indicará no exterior do sobre: XII Concurso de Viñetas “MOITO POR CAMBIAR”, Deputación da Coruña. Os traballos presentados e non premiados non serán devoltos, e poderán ser destruídos a partir do día seguinte ao fallo do xurado.7. Composición e actuación do xurado. O xurado estará presidido pola deputada delegada de Políticas de Igualdade e formarán parte del, ademais desta, persoal do Servizo de Acción Social, Cultural e Deportes e dúas persoas de recoñecido prestixio no eido do deseño gráfico, nomeados por ela. Actuará como secretario o da Corporación ou persoa funcionaria en quen delegue, que será a encargada de abrir o sobre das obras que resulten finalistas. Para o nomeamento do xurado respectarase a presencia equilibrada de mulleres e homes, en cumprimento do disposto no Capítulo I, artigo 5.2d) do Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. As persoas que integren o xurado estarán sometidas ao deber de abstención nos casos sinalados no artigo 23 da Lei 40/2015, do 1 de outubro, de rexime xurídico do sector público. A composición do xurado darase a coñecer, con anterioridade a súa reunión, na páxina web da Deputación (www.dacoruna. gal), co fin de que se poidan interpor, se for o caso, os recursos legais pertinentes. O xurado actuará en pleno e será necesaria a asistencia de dous terzos dos seus membros. As súas deliberacións serán secretas e delas redactarase a acta correspondente. O réxime xurídico e de funcionamento do xurado será o disposto nos artigos 15 a 18 da Lei 40/2015, do 1 de outubro. Así mesmo, o xurado poderá declarar deserto o premio e a súa proposta será obxecto de resolución da Presidencia desta Deputación, que é o órgano competente para resolver o premio.8. Entrega dos premios. A concesión do premio darase a coñecer a través dos distintos medios de comunicación. A entrega de premios celebrarase baixo as directrices da Deputación e avisarase ás persoas gañadoras cunha semana de antelación.9. Normas supletorias. Non se devolverán os traballos presentados e non premiados. A partir do día seguinte á concesión do premio polo xurado, os traballos non premiados poderán ser destruídos. A participación nesta convocatoria supón a total aceptación destas bases.10. Protección de datos. Os datos subministrados teñen a finalidade de poder tramitar esta convocatoria e están protexidos pola Lei orgánica 3/2018, do 5 de decembro, de protección de datos persoais e garantía dos dereitos dixitais. O responsable do tratamento dos datos é a Deputación Provincial da Coruña, e o encargado será a empresa contratada pola Deputación provincial para coordinar o premio, no caso de se contratar. A lexitimación para o tratamento dos datos persoais contidos nesta solicitude é o consentimento que o asinante outorga á Deputación provincial coa súa sinatura. No caso de que sexa denegado o consentimento para o tratamento dos datos persoais, non poderá presentarse ao premio por imposibilidade de tramitación da solicitude. O destinatario dos datos é a Deputación Provincial que non cederá datos a terceiros, salvo obriga legal. Os datos facilitados conservaranse ata a finalización da tramitación da convocatoria. As persoas que participen na convocatoria teñen os dereitos a acceder, rectificar ou suprimir datos erróneos, solicitar a limitación do tratamento dos seus datos así como opoñerse ou retirar o consentimento e solicitar a súa portabilidade en calquera momento. Estes dereitos poderán exercerse perante as oficinas centrais da Deputación situadas na Avda. Porto da Coruña, 2, 15003 A Coruña, ou ben a través de medios electrónicos, dirixindo un correo ao enderezo delegadodeprotecciondedatos@dacoruna. gal. Pode consultar a política de privacidade da Deputación no enderezo web www.dacoruna. gal/avisos/politica-privacidade. A Coruña, 10 de marzo 2021. O presidente O secretario Valentín González Formoso José Luis Almau Supervía